Referat af bestyrelsesmøde i Sandvig foreningen den 13.6.2022 kl. 17.00.

5. Claus Larsen var inviteret til at orientere om torsdagskoncerterne 30.6-25.8.

Blue Jeans har meldt afbud.

Dirty Boots kommer i stedet.

Mr. Mox kommer to gange.

Musikugen 18.7-24.7 tilladelse fra BRK til opsætning af scene samt spiritusbevilling er på plads.

Program omdelt på mødet.

Wonderfestiwall´en låner deres scene ud mod at vi hjælper på festiwall´en.

Scenen bliver sat op onsdag den 13.7 kl. 16 og tages ned søndag kl. 10 i uge 28.

Der bliver en ekstra koncert den 29.7 med et blæserorkester.

1. Godkendt referat er lagt på hjemmeside.

2. Der blev foreslået at vi til næste sæson får lavet et børneområde på tirsdagsmarkedet.

Linda orienterede om at vi var kommet godt i gang, der havde været lidt muggeri over at der ikke var kommet strøm til bl. a. Falaffelvogn samt den nye kaffevogn.

Falaffel kommer efter folkemødet, det samme gør kaffevognen som klarede sig med gas den første gang.

Lydanlæg var ikke Jakob men Pia der havde et oplæg med som lød på et Yamaha anlæg til ca. 15.000 kr. Der blev snakket lidt frem og tilbage da det gerne skulle være let at betjene og samtidigt være nemt at flytte rundt med. Pia ville indhente yderligere oplysninger til næste møde.

Jakob havde sendt en orientering om status på Kulturugen.

Der er søgt 15.000 fra Bornholms Brand- 10.000 fra Gang i Kulturen-Havneforeningen støtter med 500 kr. og kommer de øvrige sponsorater i hus lander vi på 60.000 kr. til Kulturugen.

3. Der er besluttet at købe en permanent løsning på måler til elskab, det koster foreningen 12.000 kr. og der skal findes en løsning på et aflåst skab så ikke alle og enhver kan tappe strøm på foreningens regning.

4. BRK har kun malet de båse op der var i forvejen. Der kommer ikke yderligere parkeringsladser før BOFA har meldt ud hvor affaldsstationerne skal være. Der bliver taget hensyn til at man max skal gå 300m med sit affald.

Med hensyn til borgerhenvendelserne angående stationernes pladsering bedes borgerne selv rette henvendelse til BOFA, da foreningen ingen indflydelse har på pladsering.

6. Program for Sct. Hans bliver udarbejdet.

20.00 – 22.00 Spiller Jylkattan

20.30 Spiller det Norske Skoleorkester

20.45 Fakkeloptog fra Sandvig Scenen

Der vil kunne købes øl, vand, vin, kaffe, te og kage fra foreningens side og Falaffelvognen kommer igen i år.

7. Pia oplyste at man kan trykke nye skilte på folie som er mere holdbart.

Da det drejer sig om folkemødeskilte foreslås at der søges om evt. sponsorat.

Der skal undersøges om pris, holdbarhed, hvilken form for tryk der skal anvendes evt alternativ.

Hvem der ejer skiltene.

Næste møde den 23.8.2022 kl. 17.00 på pension Langebjerg.